CELEX: 62014TN0475
Language: sk
Date: 2014-06-17 00:00:00
Title: Vec T-475/14: Žaloba podaná 17. júna 2014 – Prysmian a Prysmian cavi e sistemi/Komisia

15.9.2014   
            
            
               SK
            
            
               Úradný vestník Európskej únie
            
            
               C 315/68
            
         Žaloba podaná 17. júna 2014 – Prysmian a Prysmian cavi e sistemi/Komisia
   (Vec T-475/14)
   2014/C 315/113
   Jazyk konania: angličtina
   
      Účastníci konania
   
   
      Žalobkyňa: Prysmian SpA (Miláno, Taliansko) a Prysmian cavi e sistemi Srl (Miláno, Taliansko) (v zastúpení: C. Tesauro, F. Russo a L. Armati, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               subsidiárne:
               
                           —
                        
                        
                           zrušil článok 1 ods. 5 tohto rozhodnutia v rozsahu, v akom konštatuje, že Prysmian Cavi e Sistemi za zúčastnila na porušení článku 101 ZFEÚ a článku 53 Dohody o EHP od 18. februára 1999 do 27. novembra 2001,
                        
                     
                           —
                        
                        
                           zrušil článok 2 písm. f) a g) tohto rozhodnutia v rozsahu, v akom stanovuje na 3 7 3 03  000 eur sumu pokút uložených spoločnostiam Prysmian Cavi e Sistemi S.r.l., Prysmian S.p.A. a The Goldman Sachs Group Inc. a na sumu 6 7 3 10  000 eur pokút uložených Prysmian Cavi e Sistemi S.r.l. a Pirelli & C. S.p.a.,
                        
                     
                           —
                        
                        
                           znížil uložené pokuty z dôvodov uvedených v žalobe,
                        
                     
                           —
                        
                        
                           zrušil prílohy I a II v rozsahu, v akom sa týkajú M. F. R.,
                        
                     
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Touto žalobou sa žalobkyne domáhajú zrušenia rozhodnutia Komisie z 2. apríla 2014 C (2014) 2139 final vo veci AT.39610 – Elektrické káble.
   Na podporu svojej žaloby žalobkyne uvádzajú deväť dôvodov.
   
               1.
            
            
               Prvý dôvod založený na tom, že v priebehu vyšetrovania získala Komisia nezákonne prístup ku kópiám pevných diskov v priestoroch žalobkýň, ktoré si aj odniesla. Žalobkyne tvrdia, že týmto konaním Komisia prekročila právomoci, ktoré jej zveruje článok 20 ods. 2 nariadenia č. 1/2003 (1).
            
         
               2.
            
            
               Druhý dôvod založený na porušení zo strany Komisie zásady primeraných lehôt v konaniach o hospodárskej súťaži, keďže tieto lehoty prekročili viac ako 62 mesiacov. Žalobkyne tvrdia, že Komisia porušila článok 6 ods. 3 Dohovoru o ľudských právach a základných slobodách a že neznížila spravodlivo výšku uložených pokút v zmysle judikatúry Všeobecného súdu.
            
         
               3.
            
            
               Tretí dôvod založený na porušení zo strany Komisie zásady riadnej správy vecí verejných tým, že nevyšetrovala náležite a nestranne z dôvodu nedostatku dôveryhodnosti žiadateľov o zhovievavosť. Žalobkyne tvrdia, že Komisia nevykladala s dostatočnou výhradou dôveryhodnosť vyhlásení žiadateľov o zhovievavosť a nehľadala nevyhnutné dôkazy.
            
         
               4.
            
            
               Štvrtý dôvod založený na tom, že Komisia nesprávne pričítala zodpovednosť Prysmian Cavi e Sistemi S.r.l. pre obdobie pred 27. novembrom 2001 a tým porušila zásadu osobnej zodpovednosti a rovnosti zaobchádzania.
            
         
               5.
            
            
               Piaty dôvod založený na porušení zo strany Komisie článku 23 ods. 2 nariadenia č. 1/2003, keďže nerozdeľuje zodpovednosť medzi subjekty spoločne a nerozdielne zodpovedné.
            
         
               6.
            
            
               Šiesty dôvod založený na porušení zo strany Komisie článku 101 ZFEÚ, keďže nepreukázala existenciu jedného a pokračujúceho porušenia a nesprávne vyložila povahu a štruktúru relevantných trhov, čím porušila právo žalobkýň na obranu.
            
         
               7.
            
            
               Siedmy dôvod založený na tom, že Komisia nepreukázala právne dostatočne trvanie údajného porušenia a najmä okamih jeho začiatku.
            
         
               8.
            
            
               Osmy dôvod založený na porušení zo strany Komisie článku 23 ods. 2 nariadenia č. 1/2003, ako aj porušenie zásad rovnosti zaobchádzania a proporcionality, čo sa týka určenia sumy základu pokuty a najmä vážnosti porušenia. Žalobkyne tvrdia, že suma základu pokuty a právo vstupu sú neprimerané a mali byť prispôsobené vzhľadom na obmedzený dosah porušenia, nedostatku vplyvu na ceny, uvoľnenia údajnej praxe koordinácie po roku 2004 a značných účinkov nákladov na suroviny na cenu predaja. Žalobkyne tiež tvrdia, že Komisia porušila zásadu rovnosti zaobchádzania tým, že uplatnila rozdielne koeficienty závažnosti a práva na vstup na adresátov, ktorí boli v porovnateľnej situácii.
            
         
               9.
            
            
               Deviaty dôvod založený na tom, že Komisia sa dopustila omylu, keď zmienila jedného z riaditeľov žalobkýň v rubrike „mená a profesijný profil osôb relevantných pre toto rozhodnutie“.
            
         
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch [101 ZFEÚ] a [102 ZFEÚ] (Ú. v. ES L 1, s. 1; Mim. vyd. 08/002, s. 205).